钦定古今图书集成/明伦汇编/氏族典/第390卷 > 李唐宾
## 钦定古今图书集成/明伦汇编/氏族典/第390卷 > 李唐宾

按《五代史李唐宾传》：“唐宾，陕州陕人也。初为尚让偏
将，与太祖战尉氏门，为太祖所败，乃降梁。唐宾与朱
珍威名略等，而骁勇过之，珍战每小却，唐宾佐之乃
大胜。珍屯萧县，闻太祖将至，戒军中治馆厩以待唐
宾。部将严郊治厩失期，军吏督之，郊诉于唐宾，唐宾
以让珍，珍怒，拔剑而起，唐宾拂衣就珍，珍即斩之，遣”
使者告唐宾反。太祖大惊，因如珍军。珍迎谒，太祖命
武士执之，珍缢死。